เลอค่า
โดย...ทีมข่าวการเงินโพสต์ทูเดย์
29 ต.ค. 2565

โดย...ทีมข่าวการเงินโพสต์ทูเดย์
เก็บเป็นของสะสมล้ำค่าของธนาคารมานาน สำหรับกล้อง “Leica M6” รุ่นกาญจนาภิเษก ที่บริษัท Leica ผู้ผลิตกล้องชั้นนำของโลกจากเยอรมนี ผลิตขึ้นมาเป็นลิมิเด็ต เอดิชั่นเพื่อร่วมฉลอง ในโอกาสที่พระบาทสมเด็จพระปรมินทรมหาภูมิพลอดุลยเดช ทรงครองสิริราชสมบัติครบ 50 ปี เมื่อ พ.ศ. 2539 
เพื่อร่วมแสดงความอาลัย “คุณปั้น” บัณฑูร ล่ำซำ ประธานกรรมการและประธานเจ้าหน้าที่บริหาร ธนาคารกสิกรไทย สั่งเปิดเซฟให้นำกล้อง 88 ตัว มาจำหน่ายให้ผู้ที่สนใจเก็บสะสมเป็นของที่ระลึกราคาตัวละ399,999 บาท รายได้ทั้งหมดไม่หักค่าใช้จ่าย จะนำขึ้นทูลเกล้าฯ ถวายสมเด็จพระเทพรัตนราชสุดาฯสยามบรมราชกุมารี  เพื่อทรงใช้ในการดำเนินงานของสภากาชาดไทย
Leica M6 มีเอกลักษณ์เฉพาะเป็นสีทอง ประดับลายสลักตราสัญลักษณ์พระราชพิธีกาญจนาภิเษกด้วย แอบสืบมาได้ว่าขณะนี้มีคนขอจองซื้อแล้ว 170 ราย และมีทีท่าจะมากกว่านี้อีก คุณปั้น เลยทุบโต๊ะว่า หากจองเกินจำนวน ก็จะเปิดให้จับสลากเพื่อความยุติธรรม